paragraph_text: Pojam kontrarevolucije prvi put se je pojavio u vezi s francuskom revolucijom od 1789. i opisuje napore njezinih protivnika poput Joseph de Maistre, Louis de Bonald i drugih za povratkom monarhije. U nekim dijelovima francuske su nastali i širi kontrarevolucionarni pokreti potaknuti ispadima revolucionarnog terora za vrijeme Jakobinske diktature, poput Utapanja u Nantesu. Naznačajna od tih kontrarevolucionarnih gibanja su bile velika Pobuna u Vendeji koja je izbila nakon pogubljena kralja Luja XVI. u siječnju 1793., te Pobuna Šuana u Bretanji.